تم تمثيل المشهد على الهواء مباشره
ــــــــــــــــــــــــــــــــــــــــــــــــــــــــــــــــــ
من تأليفي
الادوار
دور البائع والعجوز : هيثم عدنان
دور الأب : ضياء الربيعي
دور العامل رحومي :: انا قمت بتمثيله
ــــــــــــــــــــــــــــــــــــــــــــــــــــــــــــــــــ
من تأليفي
الادوار
دور البائع والعجوز : هيثم عدنان
دور الأب : ضياء الربيعي
دور العامل رحومي :: انا قمت بتمثيله
ـــــــــــــــــــــــــــــــــــــــــــــــــــــــــــــــــ
السيناريوا
السيناريوا
المسمع الاول
( مؤثر صوتي صوت دجاج )صوت بائع دجاج يصيح : دجاج اليكلو بخمسه الكيلو بخمسه
امرأه عجوز ( صوت هيثم ) : الله يساعدك يمه
البائع : هلا حجيه
المراه : يمه ما تخلي هذه الديج يمك اروح اسوك واجي خاف يموت من الحر
البائع : صارحجه تدللين جيبي
( صوت دجاج )
البائع دجاج الكيلو بخمسه يا بلاش يا بلاش
الأب : السلام عليكم
البائع عليكم السلام اغا تي أمر كم كيلوا
الأب : تسلم عيني ما اريد اشتري
اريد اخلي ابني يمك بس اسوك واجي
البائع يكلم نفسه : او اليوم كله امانت محد ناوي يشتري
الاب : اها ... شتكول ....
البائع : خلي عيني خلي
الاب : خلي عينك عليه رحم الله والديك
البائع : تدلل يابه
ــــــــــــــــــــــــــــ فــــــــاصل مسيقي ـــــــــــــــ
رحومي : السلام عليكم
البائع : عليكم السلام وين جنت حضرتك هسه يله جاي
رحومي :جنت بالفراش
البائع : وشسوي بالفراش
رحومي : يعني واحد بالفراش شسوي ياخذ دوش اكيد نايم
البائع : هههه ينكت بعد .. تعال اوكف مكاني بين ما اروح اتريك
باوع . هذه الديج دير بالك عليه زين
وهذا الطفل لي واكف هناك خلي عينك عليه خاف يروح منا منا على ما يجون اهله
رحومي : صار عمي صار
رحومي يكلم نفسه : ادير بالي عل ديج شسويله يعني اجيبله جااي
يجوز يريد اذبحه . خلي اذبحه كبل لا يجي ويحجي عليه
(( مؤثر صوتي . دجاج يصرخ ))
تعال . تعال اكلك لا تقاوم .
ــــــــــــــــــــــــ فاصل مسيقي ــــــــــــــــــــــــــ
البائع : ها رحومي بعد شي ما بعت
رحومي : ما بعت عمي
البائع : وين الديج
رحومي : ذبحته
البائع : الله يحركك ولك منو كلك ذبحه مو هذه امانه يمنه هسه شكل للناس .
رحومي : مو انته كلت دير بالك عليه
البائع : وهذه الولد الزغير وين ان شاء الله بعته ويه الدجاج
رحومي : لا بعده حليمي محد يشتري
البائع : ولك لحيمي شنو
روحمي : اشاقه عمي . اليوم انته كلش عصبي راح يشرب عصير
البائع : من مصايبك غير كل مصيبه اكبر من الثانيه . اني اروح للبيت من يجون الناس تصرف وياهم انطيهم فلوس انطيهم مكانه دجاج . ان شاء الله ياخذونك انته مكان الديج هم ميخالف
ــــــــــــــــــــــــــــــــ فاصل ـــــــــــــــــــــ
الاب : السلام عليكم
رحومي : عليكم السلام .
الاب : وين الامانه ماكو
رحومي : يكلم نفسه ,,,, هذه صاحب الديج شراح اكله هسه
خليته يلعب ويه الدجاج
الاب : يضحك ... اي ملعون يحب يلعب ويه الدجاج
رحومي : هو انه اريد اسالك سؤال يعني
الاب : اسال
رحومي : هوه شكد صارله عندك
الاب: شكد صارله عندي شنو .. تقصد عمره
رحومي : ا ي عمره
الاب : 6 سنوات
رحومي : ست سنوات شو ما بي لحمه . انتو ما توكلونه
الاب : اي ما ياكل مالتهي بالجبس والببسي
رحومي : تنطي ببسي . مدللله كلش
الاب : اي مدللله لعد شعندي غيره هوه الوحيد عندي
رحومي : شوف عمي انته تعرف الخطأ دائما يصير
احنه خلينه ويه الدجاج والدجاج هواي . وصار اشتباه وذبحناه
الاب : يفائجه ونصدم ... شلون ذبحت ابني .. ذبحت ابني
اليوم اله اذبحك مثل ما ذبحته . منو يخلصك مني
رحومي : اهدء عمي انه اعرف هوه عزيز عليك وصارله ست سنوات بس ولا يهمك انطيك مكانه دجاجتين
الاب : ولك دجاجتين شنو تذبحه وتنطيني دجاجتين
انته ارهابي انه من شفتك كلت من شكلك مبين عليك ارهابي
تعال دليني كلي وين خليته بالكي الكه بي روح
رحومي : ما راح تعرفه . الان هلست الريش مالته
الاب : هلست ريشه شلون تهلس ريشه ما تخاف من الله
يكلم نفسه : بس انه ابني ما عنده ريش
الاب: يا ريش انته تحجي عن منو
رحومي : عن الديج مالتك
الاب : يا ديج , ابني الولد لزغير لي جان واكف هنا
رحومي : هاا راح يشرب عصير يم ذاك الرجال
الاب : وكفت كلبي الله يوكف كلبك مثل ما موكف عقلك
ـــــــــــــــــــ فاصل ــــــــــــــــــــــــــــــــــــــ
المرأه العجوز ( صوت هيثم ) الله يساعدك يمه
رحومي : هلا حجيه
العجوز : خليت يمكم ديج مساع
رحومي : يكلم نفسه ( هاي شراح اكلها هسه )
حجيه احنه خلينه ويه الدجاج وبالغلط ذبحنا
بس لا تخافين احنه نطيلج فلوسه
الحجيه تكلم نفسها : ما دام هيج خلي اخذ منه فلوس هواي
الحجيه : يا يمه شلون راح افاركه اه اه اه
يوميه كعدني من الصبح . اكعد على صوته
رحومي : زين انطيج دجاجتين وعليها ساعه منبه
الحجيه : لا خاله ساعه منبه شنو
اريده بروقتين
رحومي : حته انتي تحجين بالورق . وبعدين شدعوه بورقتين هوه ديج حته ما يبيض لو يبيض بيش بعتي
الحجيه : يا يمه انته ما تدري جان يسوي . يصحيني ينضف البيت يغسلي المواعين
رحومي : هذه الديج ..
الحجيه : ا ه اه اي يمه الديج
رحومي : يغسل مواعين
الحجيه : اي يمه
رحومي : حجيه تردين الصدك انه جذبت عليج الديج لا ذبحناه ولا شي .
الحجيه : جا وين الديج
رحومي : خليناه ويه الدجاج وضاج . كال راح افتر شويه بالسوك وارجع للبيت .. من ترحين تلكينه كبالج
الحجيه : انته تصب عليه ؟؟ وين اكو ديج يحجي ويفتر بالسوك
رحومي : وهو اكو ديج يغسل مواعين
ذهب البصراوي
- عضو
- عدد المساهمات : 14
تاريخ التسجيل : 29/07/2014
العمر : 30
الموقع : العراق
-
صفحة 1 من اصل 1
صلاحيات هذا المنتدى:لاتستطيع الرد على المواضيع في هذا المنتدى